GA Geijutsuka Art Design Class

er en japansk mangaserie lavet som yonkoma (firebilledestriber) af Satoko Kiyuzuki. Serien startede i mangamagasinet Comic Gyutto! i 2004 og fortsatte efter dettes lukning i 2005 i Manga Time Kirara Carat, hvor den gik indtil udgangen af 2015. Serien blev sideløbende samlet i syv bind, hvoraf de seks første er oversat til engelsk af Yen Press. En animeserie i 12 afsnit bygget over mangaen blev sendt i Japan 6. juli - 29. september 2009. Ved den efterfølgende udgivelse på dvd blev animeserien desuden suppleret med et ekstra 13. afsnit.

Plot 
De fem piger Kisaragi, Noda, Tomokane, Oomichi og Namiko er alle startet på gymnasiets linje for billedkunst og design. Her lærer de om alle mulige former for kunst, og indimellem har de mange sjove og skøre oplevelser på og udenfor skolen. På gymnasiet findes også kunstklubben, hvis medlemmer bestemt ikke gør skolelivet mindre broget.

Figurer

Hovedpersoner 
  - Elev i klasse GA-1 (billedkunst og design, år 1). Hun er en venlig person, men som hendes briller i overstørrelse afspejler, så har hun også en tendens til at være klodset. Hun er også naiv og købte f.eks. blyanter, der angiveligt var brugt af "studiernes gud" Sugawara no Michizane for over 1100 år siden. Desværre gør hendes personlighed hende til et nemt mål for Nodas og Tomokanes vittigheder og gale streger. Hun finder naturligt farvede katte (Suneko 素猫) uimodståelige og laver konstant kruseduller af dem i sin skitsebog. Kisaragi elsker at tegne og arbejder hårdt på at blive bedre, men til hendes ærgrelse bliver hendes kunst ofte ødelagt af Tomokane og Noda. Hun kærer sig imidlertid stadig dybt om sine venner, som f.eks. da hun var meget bekymret, da Namiko var syg. Hendes yndlingsstil, når det gælder mode, viser sig at være kimonoer.

  - Elev i klasse GA-1. Hun kaldes  af sine venner grundet hendes intelligens, har fremragende karakterer og lærer sine venner om mange former for kunst. Hun smiler sjældent men er ellers utroligt pålidelig og kan overraske, som når hun kan tage alt det ud af jakken, som hendes venner lige står og har brug for. Hun giver dog stadig indtryk af en mystisk personlighed, hvilket styrkes af sære kræfter som naturlig magnetisme og evnen til at kommunikere med skolens høns. Til daglig forekommer hun stoisk men er alligevel gerne med på leg og kan lide at være sammen med sine venner. Selvom hun er meget populær, har hun stadig ingen kærester men hævder dog, at hendes forældre allerede har valgt en forlovet til hende. Hun tiltaler alle som en formel samurai med det gammeldags og i nutiden akavede suffiks "-dono" i stedet for "-san". Hendes yndlingsfarve er sort, der ofte optræder i hendes kunst.

  - Elev i klasse GA-1. Hun er gruppens drengepige og får altid rodet sig ind i problemet på grund af sit eksplosive temperament. Hendes personlighed synes at være påvirket af frustrationer over hendes storebror. Han lod hende aldrig vinde i spil, der byggede på viden, og da han har en svag fysik, havde hun ikke lov at gøre noget fysisk mod ham. Hun kan lide at gøre ting ved hjælp af ren råstyrke og bruger f.eks. fysisk pres til forskellige nuancer i stedet for forskellige blyanter. Selvom hendes metoder og teknikker er ret grove, så viser det sig indimellem at hun har utrolige evner. Hun har dog en vane med at ødelægge kunst, især Kisaragis. Hun går ofte sammen med Noda i spøg og vittigheder.

  - Elev i klasse GA-1. En høj pige med store bryster og den ældste i gruppen. Hun fungerer utilsigtet som mor eller storesøster for de andre piger, ikke mindst i forhold til den klodsede Kisaragi, og er altid parat til at hjælpe eller skælde dem ud. Flere gange bliver hun endda ligefrem kaldt "mor" af de andre, hvilket hun dog ikke bryder sig om. Hun har et lidt anstrengt forhold til Noda, som hun nogle gange kalder for "prinsesse" grundet dennes opførsel. Hun er sjældent i stand til at komme med morsomheder selv men er hurtig til at kritisere andres. Hun har en storesøster, der allerede er bestået fra GA-klassen.

  - Elev i klasse GA-1. Noda er lille og kær, og ofte tror folk, at hun er en grundskoleelev. Som følge af det bærer hun sin uniform som gymnasieelev med stolthed. Namiko kalder hende for "prinsesse", fordi hun har det med at virke forkælet. Hun keder sig nemt og kommer jævnligt med ideer til, hvordan ting kan gøres mere spændende. F.eks. forvandlede hun en almindelig frokost til et spil, hvor alle skulle trække lodder og følge reglerne, der var skrevet på dem. Hun kan også lide at blande ting, inklusive drikkevarer. Hun er meget talentfuld og motiveret, når det gælder hendes studier, men hun bliver også nemt lunefuld, hvilket smitter af på hendes værker. Hendes hobby er mode, og hun bruger angiveligt otte minutter på hver side i modemagasiner. Noda ses normalt med en ny frisure hver gang, et tegn på hendes forkærlighed for mode. Hun har en særligt indsigt i, hvad folk har på, og kan øjeblikkeligt sige, hvor det stammer fra. Hun har en storesøster, der er tredieårselev.

Kunstklubben 
  - En energisk og legesyg pige i klasse GA-3 og formand for kunstklubben. Når hun bliver sur, går det ofte udover klubbens yngre medlemmer og inventaret. Hun er meget excentrisk men forekommer alligevel vellidt, måske på grund af hendes Chubo-dialekt, som mange fejlagtig tror er Kansai-dialekt. Hun er bedste venner med Mizubuchi, som hun kalder for "Buchi-san".
  - En moden elev i klasse GA-3. Hun er barndomsveninde med Kisaragi Yamaguchi og værge for Chikako Awara. Mizubuchi var den der introducerede Kisaragi til skolen. Med tiden har hun lært, hvordan hun effektivt skal tackle Awaras excentriske personlighed. Hun er bedste venner med Awara, som hun kalder for "Aa-san".
  - Elev i klasse FA-3 (normal klasse) og næstformand for kunstklubben.
  - Elev i klasse KJ-2 (bilværksted) og som regel målet for Awaras rasen.
  - Elev i klasse GA-2 og det nyeste medlem af kunstklubben. Han har en svag fysik, hvilket gjorde at han gik glip af det meste af sit første år i gymnasiet. Han meldte sig ind i klubben efter at have deltaget i deres skabelse af et spøgelseshus i klubrummet. Udadtil er han velopdragen, men i virkeligheden nyder han at lave numre med andre. Ligesom sin lillesøster i klasse GA-1 kendes han kun under sit efternavn.

Lærere 
  - Klasselærer for klasse GA-1. Sotoma kan være meget streng og sætter ofte sine elever til at lave deres opgaver forfra. Han nyder dog stor respekt hos eleverne.
  - En tidligere elev på skolen som nu arbejder som assisterende klasselærer for Sotoma. Hun er en smuk og hårdtarbejdende lærer, men kan nogle gange være meget barnlig og nervøs, hvilket kom tydeligt til udtryk, da der skulle doneres blod, hvilket hun var mere bange for end eleverne. Nogle af hendes elever kalder hende for "Samechan-sensei", fordi da hun skulle introducere sig selv, da hun begyndte at undervise, kom hun til at stamme og sagde "Usame" i stedet for "Usami". Hun nyder at undervise men bliver også nemt skræmt. Usami har tilsyneladende romantiske følelser for Sotoma og tog således hemmeligt kopier af hans elevers værker, der gengav de to som et kærestepar.
  - Klasselærer for klasse GA-3. Hun har et udseende som en drengepige og har en stoisk personlighed. Hun foretrækker at arbejde i fred og gik derfor med til at være rådgiver for kunstklubben, hvis klubrum hun dermed kunne bruge som arbejdsrum. "Tono-sensei", som hun kaldes af sine elever, føler dog intet videre ansvar for klubben og er ofte fraværende for at ryge.
  - En streng gammel lærer med speciale i mode. Kisaragi er bange for hende, da hun er tilbøjelig til at råbe af sine elever.

Andre 
  - Elev i klasse GA-1. Hun og Oomichi vandt på et tidspunkt præmier for deres kunst og fik det udstillet på præfekturets kunstmuseum.
  - Namikos storesøster og formanden for kunstklubben, mens Awara var førsteårselev. Hun er allerede bestået, da serien begynder.
 Nodas storesøster - Elev i klasse FA-3 (normal klasse). Hun optræder nogle gange i et modemagasin og er derfor meget populær på skolen. Hendes ansigt vises dog aldrig.
  - Elev i klasse GA-3.
  - Elev i klasse GA-3.
  - En udvekslingselev fra Frankrig der optræder i bind 4 af mangaserien. Hun prøver at skabe en trendy men traditionel kimono i sin tid i klasse GA-1.

Manga 
GA Geijutsuka Art Design Class startede i Heiwa Shuppans moe yonkoma-mangamagasin Comic Gyutto!, hvor den gik fra magasinets første udgave 23. juli 2004 til dets tredje og sidste udgave. Efterfølgende blev der offentliggjort et one-shot i august 2005-udgaven af Houbunshas mangamagasin Manga Time Kirara Carat og i november 2005-udgaven startede den som egentlig serie, hvor den gik indtil februar 2016-udgaven, der udkom 28. december 2015. Serien blev sideløbende samlet i syv bind. Ved Comic Con 2008 annoncerede Yen Press, at de havde erhvervet rettighederne til at udgive serien i Nordamerika. De har efterfølgende udgivet de seks første bind i serien.

Anime 
En animeserie i 12 afsnit baseret på mangaen blev produceret AIC, instrueret af Hiroaki Sakurai og sendt af Yomiuri TV mellem 6. juli og 21. september 2009. Serien blev efterfølgende udgivet fordelt på seks dvd'er med to afsnit på hver fra 6. november 2009 til 2. april 2010. På sidstnævnte dag blev der desuden udgivet en ekstra dvd med et 13. afsnit. Hele serien blev desuden udgivet samlet på en blu-ray-boks 21. november 2012.

I de første elleve afsnit bliver slusangen Coloring palettes sunget af de fem hovedpersoner på skift i hver deres udgave. I de to sidste afsnit synger de den sammen.

Stemmer 
 Haruka Tomatsu - Kisaragi Yamaguchi
 Kaori Nazuka - Miyabi Oomichi
 Yui Horie - Namiko Nozaki
 Miyuki Sawashiro - Tomokane (begge)
 Ai Tokunaga - Miki Noda
 Akemi Kanda - Chikako Awara
 Ami Koshimizu - Mizubuchi
 Katsuyuki Konishi - Uozomi
 Ryo Naitou - Homura
 Kyousei Tsukui - Takuma Sotoma
 Omi Minami - Mayumi Usami
 Minami Takayama - Sasamoto
 Chinami Nishimura - Yoshino Koshino

Afsnit

Cd'er

Spil 
Et PSP-spil blev udviklet af Russell og udgivet af dem 29. juli 2010 med titlen . Spillet blev udgivet både i en almindelig udgave og en eksklusiv udgave.

Noter

External links 
 Officiel hjemmeside for animeserien  
 
 Mania.com review of vol. 1 
 Pop Culture Shock review of vol. 2